मरहबा की सदाओं से गूंजा शहर
ईद मिलादुन्नबी पर गुरुवार को मुस्लिम समाज ने शहर के मुख्य मार्गों से जुलूस निकाला। मरहबा मरहबा की सदाओं से शहर गूंजा। रास्तेभर नाते पाक पढ़ी और मसजिद मंे नमाज पढ़ अमन व खुशहाली की दुआ मांगी।
गुरुवार सुबह 9 बजे एहले सुन्नत वल जमात की अगुवाई में पुरानी सब्जी मंडी से जुलूस निकाला गया। इसमें बड़ी संख्या में समाजजन शामिल हुए। गाड़ी पर बैठे इंदौर से आए मौलाना रिजवान कादरी, सुन्नी दावत इस्लामिक मुबेलिक अफरोज व निजामुद्दीन शामिल ने नाते पाक पढ़ी। समाजजनों ने रास्तेभर मिठाई, चाकलेट बांटी और मुहम्मद साहब के जन्मदिन की मुबारकबाद दी। जुलूस मोहन टॉकिज, गुरवा दरवाजा, रामपेठ, सराफा बाजार से होकर पोस्ट ऑफिस पहुंचा। इसके बाद पुन: सब्जी मंडी पहुंचकर जुलूस का समापन हुआ। पुलिस की चौक चौबंद व्यवस्था थी। सुबह 6 बजे से जवान मुख्य मार्गों पर तैनात कर दिए थे। जुलूस की वीडियो रिकार्डिंग हुई। शांतिपूर्वक जुलूस निकाला गया। नायब सदर कमालुद्दीन, आवेश अली व काजिम अली ने बताया दुनिया के लिए रहमत बनकर आए। उन्होंने कहा था इंसान एक समान है। भेद नहीं करना चाहिए। पड़ोसी भी अगर भूखा हो तो पहले उसे खाना खिलाएं बाद में खुद खाएं। चाहे किसी भी मजहब का हो। वे दुश्मनों के लिए भी सलामती की दुआ करते थे।
ईद मिलादुन्नबी पर निकाले जुलूस में बड़ी संख्या में समाजजन शामिल हुए।
bho_Deva hin_Deva hin_Deva bho_Deva